
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02690/2013-04
31.10.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 31.10.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, ПИБ: 102076105, Матични број: 09018425,  испуњава прописане стандарде за акредитацију студијског програма  Докторске студије - ПРАВО у оквиру поља друштвено-хуманистичких наука и то за 2 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, је дана 27.12.2013. године поднела захтев за акредитацију студијског програма  Докторске студије - ПРАВО у оквиру поља друштвено-хуманистичких наука под бројем 612-00-02690/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета утврдила је да високошколска установа ПРАВНИ ФАКУЛТЕТ УНИВЕРЗИТЕТА У ПРИШТИНИ, за студијски програм докторских академских студија – ПРАВА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Установа има краткорочни и дугорочни програм научно-истраживачког рада и акредитован је за обављање научно – истраживачке делатности. У сталном радном односу је већи број наставника који су били ментори у изради доктората. Структура студијског програма одговара захтевима стандарда, у погледу назива, циљева, исхода учења, услова уписа, начина извођења наставе и услова преласка са других студијских програма. Докторске академске студије права трају 3 године (шест семестра) и носе 180 ЕСПБ бодова.
Сврха студијског програма је јасно дефинисана и у складу је са задацима установе. Студијски програм обезбеђује стицање компетенција за бављење научноистраживачким радом. Примарни циљ студијског програма докторских студија права је оспособљавање доктораната за самостални научно-истраживачки рад и њихово укључивање у образовни и научно-истраживачки рад Факултета  којим ће се постићи систематско оспособљавање најбољих за будући рад на Факултету односно Универзитету. Циљеви су усклађени са савременим правцима развоја правне дисциплине у свету. У опису су постављени и посебни циљеви, добро усклађени са правцима развоја права, као научне дисциплине у свету и код нас.
Компетенције су у складу са структуром и садржајем студијског програма из домена права на докторском нивоу. Савлађивањем овог студијског програма студенти су оспособљени да се самостално баве научноистраживачким радом. Потребно је да Установа промени назив дипломе у доктор наука – правне науке.  
Структура студијског програма којом се предвиђа постепено оспособљавање студента да се самостално бави научно-истраживачким радом је добро постављена. Најпре преко семинарских радова а потом и кроз објављивање радова, као припрема за израду докторске дисертације. Студијски програм садржи обавезне и изборне предмете, као и  научно истраживачки рад који се односи на припрему, израду и одбрану три семинарска рада, израду и објављивање два научна рада, припрему и израду идејне скице докторске дисертације, као и обављање студијско истраживачког рада из предмета који су у функцији непосредне израде докторске дисертације. За сваки од предмета је дефинисан број часова активне наставе, као и број ЕСПБ бодова, према стварном оптерећењу студената. Недељни фонд часова активне наставе у сваком семестру је 20 часова. 
Студијски програм је углавном усаглашен са другим програмима на истој Установи. Дефинисани су услови уписа у смислу потребних претходних квалификација, завршених претходних нивоа студија и просечне оцене. Број студената који се уписује усклађен је са просторним и кадровским могућностима Установе.
У документацији су дефинисани су услови за реализацију докторске дисертације и оцену научне вредности. Захтеви су усклађени са захтевима из одговарајућег поља. Полагањем испита, обавезних и изборних, студент стиче одређен број ЕСПБ бодова. Сви обавезни предмети имају исти број ЕСПБ бодова и исти број часова активне наставе. На исти начин се поступило и са изборним предметима. Број ЕСПБ је одређен према јединственој методологији.
За реализацију наставе Установа ангажује 10 наставника, од којих 2 испуњавају услове да буду ментори. 
	Преглед стања наставника и ментора на студијском програму ДС Права

	Р.бр.
	Презиме и име
	наставник – 12
	ментор – 24 (од тога бар један М24 или SSCI)

	1. 
	Блажић Ђорђије 
	да
	не – неадекватна структура поена (нема поена из категорије М21-23, или М24)

	1. 
	Милановић Братислав
	да
	не

	1. 
	Мандић Љубица
	да
	не

	1. 
	Крвавац Марија
	да
	не – неадекватна структура поена (нема поена из категорије М21-23 или М24). Наставник није пронађен у бази Наши у WOS-у, нити су часописи који су категоризовани као М23 пронађени у SSCI бази

	1. 
	Атлагић Марко
	да
	не

	1. 
	Шуваковић Урош
	да
	да 

	1. 
	Вујовић Огњен
	да
	да

	1. 
	Боранијашевић Владимир
	да
	не – неадекватна структура поена (нема поена из категорије М21-23 или М24). Наставник није пронађен у бази Наши у WOS-у, нити су часописи који су категоризовани као М23 пронађени у SSCI бази

	1. 
	Исаиловић Зоран
	да
	не – неадекватна структура поена (нема поена из категорије М21-23, или М24)

	1. 
	Вековић Владимир
	да
	не

	Број наставника
	10

	Број ментора
	2



Студентима докторских студија су на располагању сале за извођење наставе, читаоница, библиотека, као и право коришћење опреме која је потребна за научно-истраживачки и наставни рад, а која је у поседу ове високошколске установе. Факултету је за потребе студената уступљен на коришћење рачунски центар на Факултету техничких наука у Косовској Митровици. Обезбеђено је коришћење библиотечког фонда у циљу остваривање програма докторских студија. Библиотека у извесној мери располаже релевантним књигама и часописима. Запосленима и студентима преко интернета је обезбеђен приступ електронским сервисима KOBSON, као и  бази података-Oxford University Press.
[bookmark: _GoBack]У циљу праћења квалитета студијског програма образована је седмочлана Комисија за контролу квалитета у којој је 1 представник студената. Установа преиспитује и унапређује стратегију обезбеђења квалитета. Контрола резултата (квалитативна и квантитативна) наставних и развојних активности Факултета се реализује периодично, на крају сваког семестра, о чему се сачињава Извештај о самовредновању. Установа је спровела самовреденовање и приложила одговарајући извештај.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ-ПРАВНИ ФАКУЛТЕТ  за студијски програм  Докторске студије - ПРАВО  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, ПИБ: 102076105, Матични број: 09018425, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Докторске студије - ПРАВО у оквиру поља друштвено-хуманистичких наука и то за 2 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

